ddrg/super_eurlex huggingface dataset:
97/272/EY: Komission päätös, tehty 4 päivänä huhtikuuta 1997, tiettyjä Keniasta peräisin olevia kalastustuotteita koskevista suojatoimenpiteistä (ETA:n kannalta merkityksellinen teksti)



Virallinen lehti nro L 108 , 25/04/1997 s. 0048 - 0049



KOMISSION PÄÄTÖS, tehty 4 päivänä huhtikuuta 1997, tiettyjä Keniasta peräisin olevia kalastustuotteita koskevista suojatoimenpiteistä (ETA:n kannalta merkityksellinen teksti) (97/272/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna direktiivillä 96/43/EY (2), ja erityisesti sen 19 artiklan, sekä katsoo, että yhteisöön tuoduissa Keniasta peräisin olevissa niilinahvenfileissä on useaan otteeseen havaittu esiintyneen salmonellaa, salmonellan esiintyminen voi muodostaa vakavan vaaran kansanterveydelle; on tärkeää nopeasti toteuttaa yhteisön tasolla tarvittavat suojatoimenpiteet, kunnes kenialaiset toimivaltaiset viranomaiset soveltavat ennaltaehkäiseviä terveystoimenpiteitä niilinahvenfileen saastumista vastaan ja komission asiantuntijat suorittavat paikan päällä tarkastuksen näiden toimenpiteiden oikean täytäntöönpanon varmistamiseksi, on tärkeää asettaa Keniasta peräisin olevien niilinahvenfileiden tuonti järjestelmällisten salmonellatarkastusten alaiseksi, direktiivin 90/675/ETY 4 artiklan 7 kohdan säännösten mukaisesti kaikista näistä salmonellatarkastuksista aiheutuvista kuluista vastaa lähettäjä, vastaanottaja tai näiden edustaja ilman tarkistuksen suorittaneen jäsenvaltion korvausta, tätä toimenpidettä sovelletaan väliaikaisesti, kunnes päätös Keniasta peräisin olevia kalastustuotteita koskevista erityisistä tuontiedellytyksistä tehdään, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaisia, ON TEHNYT TÄMÄN PÄÄTÖKSEN: 1 artikla Tämä päätös koskee Keniasta peräisin olevia tuoreita tai pakastettuja niilinahvenen (Lates niloticus) lajiin kuuluvien perattujen ja perkaamattomien kalojen fileitä, viipaleita ja siitä hienonnettua lihaa. 2 artikla Jäsenvaltioiden on suoritettava jokaiselle 1 artiklassa tarkoitettujen tuotteiden erälle salmonellatarkastus asianmukaisen näytteenottosuunnitelman mukaisesti tuotaessa niitä yhteisön alueelle. 3 artikla Jäsenvaltiot antavat luvan tuoda 1 artiklassa tarkoitettuja tuotteita alueelleen tai viedä niitä toiseen jäsenvaltioon vain, jos 2 artiklassa tarkoitetun tarkastuksen tuloksesta käy ilmi, että salmonellaa ei esiinny. 4 artikla Tämän päätöksen soveltamisesta aiheutuvista kaikista kuluista vastaa lähettäjä, vastaanottaja tai näiden edustaja. 5 artikla Tätä päätöstä sovelletaan 30 päivään kesäkuuta 1997. 6 artikla Tämä päätös on osoitettu kaikille jäsenvaltioille. Tehty Brysselissä 4 päivänä huhtikuuta 1997. Komission puolesta Franz FISCHLER Komission jäsen (1) EYVL N:o L 373, 31.12.1990, s. 1 (2) EYVL N:o L 162, 1.7.1996, s. 1
97/282/EY: Komission päätös, tehty 28 päivänä huhtikuuta 1997, klassiseen sikaruttoon liittyvistä tietyistä suojatoimenpiteistä Saksassa tehdyn päätöksen 97/116/EY muuttamisesta (ETA:n kannalta merkityksellinen teksti)



Virallinen lehti nro L 112 , 29/04/1997 s. 0058 - 0059



KOMISSION PÄÄTÖS, tehty 28 päivänä huhtikuuta 1997, klassiseen sikaruttoon liittyvistä tietyistä suojatoimenpiteistä Saksassa tehdyn päätöksen 97/116/EY muuttamisesta (ETA:n kannalta merkityksellinen teksti) (97/282/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa sisämarkkinoiden toteuttamista varten 26 päivänä kesäkuuta 1990 annetun neuvoston direktiivin 90/425/ETY (1), sellaisena kuin se on viimeksi muutettuna direktiivillä 92/118/ETY (2), ja erityisesti sen 10 artiklan 4 kohdan, sekä katsoo, että Saksan eri alueilla on ilmennyt useita klassisen sikaruton tautipesäkkeitä, elävien sikojen kaupan vuoksi nämä tautipesäkkeet muodostavat uhan muiden jäsenvaltioiden karjalle, Saksa on toteuttanut toimenpiteitä noudattaen yhteisön toimenpiteistä klassisen sikaruton torjumiseksi 22 päivänä tammikuuta 1980 annettua neuvoston direktiiviä 80/217/ETY (3), sellaisena kuin se on viimeksi muutettuna Itävallan, Suomen ja Ruotsin liittymisasiakirjalla, tautitilanteen vuoksi komissio teki klassiseen sikaruttoon liittyvistä tietyistä suojatoimenpiteistä Saksassa 11 päivänä helmikuuta 1997 päätöksen 97/116/EY (4), sellaisena kuin se on muutettuna päätöksellä 97/196/EY (5), tautitilanteen kehittymisen vuoksi on mahdollista peruuttaa joitakin sikojen liikkumista koskevista edellytyksistä hyväksyttyjä toimenpiteitä, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Korvataan päätöksen 97/116/EY liitteet I ja II vastaavasti tämän päätöksen liitteillä I ja II. 2 artikla Jäsenvaltioiden on muutettava kauppaan soveltamansa toimenpiteet tämän päätöksen mukaisiksi. Niiden on ilmoitettava tästä komissiolle välittömästi. 3 artikla Tämä päätös on osoitettu kaikille jäsenvaltioille. Tehty Brysselissä 28 päivänä huhtikuuta 1997. Komission puolesta Franz FISCHLER Komission jäsen (1) EYVL N:o L 224, 18.8.1990, s. 29 (2) EYVL N:o L 62, 15.3.1993, s. 49 (3) EYVL N:o L 47, 21.2.1980, s. 11 (4) EYVL N:o L 42, 13.2.1997, s. 28 (5) EYVL N:o L 82, 22.3.1997, s. 61 LIITE I >TAULUKON PAIKKA> LIITE II >TAULUKON PAIKKA>
97/253/EY, Euratom: Neuvoston päätös, tehty 14 päivänä huhtikuuta 1997, talous- ja sosiaalikomitean jäsenen nimeämisestä



Virallinen lehti nro L 102 , 19/04/1997 s. 0030 - 0030



NEUVOSTON PÄÄTÖS, tehty 14 päivänä huhtikuuta 1997, talous- ja sosiaalikomitean jäsenen nimeämisestä (97/253/EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 195 artiklan, ottaa huomioon Euroopan atomienergiayhteisön perustamissopimuksen ja erityisesti sen 167 artiklan, ottaa huomioon talous- ja sosiaalikomitean jäsenten nimeämisestä 21 päivänä syyskuuta 1994 alkaneeksi ja 20 päivänä syyskuuta 1998 päättyväksi toimikaudeksi 26 päivänä syyskuuta 1994 tehdyn neuvoston päätöksen 94/660/EY, Euratom (1), sekä katsoo, että edellä mainitussa komiteassa on vapautunut jäsenen paikka André Laurin erottua, mikä on annettu neuvostolle tiedoksi 8 päivänä marraskuuta 1996, ottaa huomioon Ranskan hallituksen 25 päivänä marraskuuta 1996 esittämät ehdokkaat, sekä saatuaan Euroopan yhteisöjen komission lausunnon, ON PÄÄTTÄNYT SEURAAVAA: Ainoa artikla Nimetään Joseph Balle talous- ja sosiaalikomitean jäseneksi André Laurin tilalle tämän jäljellä olevaksi toimikaudeksi eli 20 päivään syyskuuta 1998. Tehty Luxemburgissa 14 päivänä huhtikuuta 1997. Neuvoston puolesta J. VAN AARTSEN Puheenjohtaja (1) EYVL N:o L 257, 5.10.1994, s. 20
Euroopan yhteisöjen tuomioistuimen päätös työjärjestyksen liitteen II muuttamisesta (määräaikojen pidentäminen pitkien etäisyyksien vuoksi)



Virallinen lehti nro L 103 , 19/04/1997 s. 0003 - 0003



EUROOPAN YHTEISÖJEN TUOMIOISTUIMEN PÄÄTÖS työjärjestyksen liitteen II muuttamisesta (määräaikojen pidentäminen pitkien etäisyyksien vuoksi) EUROOPAN YHTEISÖJEN TUOMIOISTUIN, joka ottaa huomioon työjärjestyksen 81 artiklan 2 kohdan, sekä katsoo, että Itävallan tasavallan, Suomen tasavallan ja Ruotsin kuningaskunnan liityttyä Euroopan yhteisöihin on vahvistettava määräaikojen pidentäminen pitkien etäisyyksien vuoksi niiden asianosaisten osalta, joiden vakituinen kotipaikka on uusissa jäsenvaltioissa, ja että työjärjestyksen liitettä II, sellaisena kuin se on muutettuna 19 päivänä kesäkuuta 1991, on tämän vuoksi muutettava, ON PÄÄTTÄNYT SEURAAVAA: 1 artikla Työjärjestyksen liitteessä II olevan 1 artiklan kolmas luetelmakohta korvataan seuraavasti: "- Tanskan kuningaskunnan Euroopassa sijaitsevien alueiden, Helleenien tasavallan, Espanjan kuningaskunnan, Irlannin, Italian tasavallan, Itävallan tasavallan, Portugalin tasavallan (lukuun ottamatta Azoreita ja Madeiraa), Suomen tasavallan, Ruotsin kuningaskunnan ja Yhdistyneen kuningaskunnan osalta: kymmenen päivää". 2 artikla Tämä päätös julkaistaan Euroopan yhteisöjen virallisessa lehdessä. Se tulee voimaan sinä päivänä, jona se julkaistaan Euroopan yhteisöjen virallisessa lehdessä. Tehty Luxemburgissa 11 päivänä maaliskuuta 1997.
97/255/EY: Neuvoston päätös, tehty 14 päivänä huhtikuuta 1997, Euroopan talous- ja sosiaalitilastoja käsittelevän neuvoa-antavan komitean perustamisesta tehdyn päätöksen 91/116/ETY muuttamisesta



Virallinen lehti nro L 102 , 19/04/1997 s. 0032 - 0032



NEUVOSTON PÄÄTÖS, tehty 14 päivänä huhtikuuta 1997, Euroopan talous- ja sosiaalitilastoja käsittelevän neuvoa-antavan komitean perustamisesta tehdyn päätöksen 91/116/ETY muuttamisesta (97/255/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen, ottaa huomioon komission päätösehdotuksen, sekä katsoo, että Euroopan talous- ja sosiaalitilastoja käsittelevän neuvoa-antavan komitean perustamisesta tehdyn päätöksen 91/116/ETY (1) 4 artiklassa määrätään komitean jäsenten lukumäärästä, ja Itävallan, Suomen ja Ruotsin liittymisen vuoksi on tarpeen tarkistaa komitean jäsenmäärää, ON TEHNYT TÄMÄN PÄÄTÖKSEN: 1 artikla Korvataan päätöksen 91/116/ETY 4 artikla seuraavasti: "4 artikla Komiteaan kuuluu: - neljä komissiota edustavaa jäsentä, joista yhden on vastattava tilastotietopolitiikasta, - raha-, rahoitus- ja maksutasetilastokomitean puheenjohtaja, - jäsenvaltioiden kansallisten tilastolaitosten puheenjohtajat tai pääjohtajat, - jokaisesta jäsenvaltiosta kaksi jäsentä, jotka neuvosto nimeää komissiota kuultuaan talouden, sosiaalialan ja tieteen eri alojen edustajien keskuudesta. Näiden jäsenten nimeämistä varten kunkin jäsenvaltion on toimitettava neuvostolle luettelo, jossa mainitaan neljä ehdokasta. Neuvoston on varmistettava talouden, sosiaalialan ja tieteen eri alojen riittävä edustus.". 2 artikla Tämä päätös julkaistaan Euroopan yhteisöjen virallisessa lehdessä. Tehty Luxemburgissa 14 päivänä huhtikuuta 1997. Neuvoston puolesta J. VAN AARTSEN Puheenjohtaja (1) EYVL N:o L 59, 6.3.1991, s. 21
97/261/EY: Komission päätös, tehty 3 päivänä huhtikuuta 1997, tietyistä Norsunluurannikolta peräisin olevia tonnikalasäilykkeitä koskevista suojatoimenpiteistä tehdyn päätöksen 96/662/EY kumoamisesta (ETA:n kannalta merkityksellinen teksti)



Virallinen lehti nro L 104 , 22/04/1997 s. 0032 - 0032



KOMISSION PÄÄTÖS, tehty 3 päivänä huhtikuuta 1997, tietyistä Norsunluurannikolta peräisin olevia tonnikalasäilykkeitä koskevista suojatoimenpiteistä tehdyn päätöksen 96/662/EY kumoamisesta (ETA:n kannalta merkityksellinen teksti) (97/261/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna direktiivillä 96/43/EY (2), ja erityisesti sen 19 artiklan, sekä katsoo, että tietyistä Norsunluurannikolta peräisin olevia tonnikalasäilykkeitä koskevista suojatoimenpiteistä 25 päivänä marraskuuta 1996 tehdyssä komission päätöksessä 96/662/EY (3) kielletään tonnikalasäilykkeiden tuonti Norsunluurannikolta sijaitsevasta laitoksesta botuliinitoksiinin esiintymisen vuoksi, komission asiantuntija on käynyt tässä laitoksessa, tarkastanut sen ja tehnyt huomioita, joiden tarkoitus on parantaa säilykkeiden valmistamisen hygieniaa, toimivaltaiset viranomaiset ovat antaneet viralliset takeet siitä, että vaaditut parannukset on tehty komission asiantuntijan käynnin jälkeen, botuliinimyrkytyksen aiheuttaneet säilykkeet oli valmistettu ja tuotu jo ennen kuin Norsunluurannikolta peräisin olevien kalastus- ja vesiviljelytuotteiden erityisten tuontiedellytysten vahvistamisesta 14 päivänä lokakuuta 1996 tehty komission päätös 96/609/EY (4) oli tullut voimaan, kansanterveyden suojelemiseksi toteutetut toimenpiteet eivät enää ole perusteltuja; tämän vuoksi asetus 96/662/EY on kumottava, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kumotaan tietyistä Norsunluurannikolta peräisin olevia tonnikalasäilykkeitä koskevista suojatoimenpiteistä tehty päätös 96/662/EY. 2 artikla Jäsenvaltioiden on muutettava tuontiin soveltamiaan toimenpiteitä tämän päätöksen mukaisiksi. Niiden on toimitettava tästä tiedot komissiolle. 3 artikla Tämä päätös on osoitettu kaikille jäsenvaltioille. Tehty Brysselissä 3 päivänä huhtikuuta 1997. Komission puolesta Franz FISCHLER Komission jäsen (1) EYVL N:o L 373, 31.12.1990, s. 1 (2) EYVL N:o L 162, 1.7.1996, s. 1 (3) EYVL N:o L 304, 27.11.1996, s. 25 (4) EYVL N:o L 269, 22.10.1996, s. 37
97/254/EY: Neuvoston päätös, tehty 14 päivänä huhtikuuta 1997, alueiden komitean varajäsenen nimeämisestä



Virallinen lehti nro L 102 , 19/04/1997 s. 0031 - 0031



NEUVOSTON PÄÄTÖS, tehty 14 päivänä huhtikuuta 1997, alueiden komitean varajäsenen nimeämisestä (97/254/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 198 a artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1994 tehdyn neuvoston päätöksen 94/65/EY (1) ja 23 päivänä tammikuuta 1995 tehdyn neuvoston päätöksen 95/15/EY (2), sekä katsoo, että komiteassa on vapautunut varajäsenen paikka Jesús Pedroche Nieton erottua, mikä on annettu neuvostolle tiedoksi 26 päivänä maaliskuuta 1997, ottaa huomioon Espanjan hallituksen ehdotuksen, ON PÄÄTTÄNYT SEURAAVAA: Ainoa artikla Nimetään Carmen Alvarez-Arenas Cisneros alueiden komitean varajäseneksi Jesús Pedroche Nieton tilalle tämän jäljellä olevaksi toimikaudeksi eli 25 päivään tammikuuta 1998 saakka. Tehty Luxemburgissa 14 päivänä huhtikuuta 1997. Neuvoston puolesta J. VAN AARTSEN Puheenjohtaja (1) EYVL N:o L 31, 4.2.1994, s. 29 (2) EYVL N:o L 25, 2.2.1995, s. 20
97/295/EY: Neuvoston päätös, tehty 18 päivänä syyskuuta 1995, Euroopan yhteisön ja tiettyjen Keski- ja Itä-Euroopan maiden (Bulgaria, Unkari, Puola, Romania, Tsekin ja Slovakian tasavallat) välisten tekstiilituotteiden kauppaa koskevien Eurooppa-sopimusten lisäpöytäkirjojen tekemisestä



Virallinen lehti nro L 127 , 20/05/1997 s. 0001 - 0001



NEUVOSTON PÄÄTÖS, tehty 18 päivänä syyskuuta 1995, Euroopan yhteisön ja tiettyjen Keski- ja Itä-Euroopan maiden (Bulgaria, Unkari, Puola, Romania, T Osekin ja Slovakian tasavallat) välisten tekstiilituotteiden kauppaa koskevien Eurooppa-sopimusten lisäpöytäkirjojen tekemisestä (97/295/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä 228 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo, että komissio on neuvotellut yhteisön puolesta tekstiilituotteiden kauppaa koskevien Eurooppa-sopimusten lisäpöytäkirjat Bulgarian tasavallan, Unkarin tasavallan, Puolan tasavallan, Romanian, T Osekin tasavallan ja Slovakian tasavallan kanssa, ja nämä lisäpöytäkirjat olisi hyväksyttävä, ON PÄÄTTÄNYT SEURAAVAA: 1 artikla Euroopan yhteisön ja Bulgarian tasavallan, Unkarin tasavallan, Puolan tasavallan, Romanian, T Osekin tasavallan ja Slovakian tasavallan välisten tekstiilituotteiden kauppaa koskevien Eurooppa-sopimusten lisäpöytäkirjat hyväksytään yhteisön puolesta. Lisäpöytäkirjojen tekstit ovat tämän päätöksen liitteenä. 2 artikla Valtuutetaan neuvoston puheenjohtaja nimeämään henkilö, joka on toimivaltainen allekirjoittamaan lisäpöytäkirjat Euroopan yhteisön puolesta. 3 artikla Neuvoston puheenjohtaja antaa jokaisen lisäpöytäkirjan 15 artiklassa määrätyn ilmoituksen Euroopan yhteisön puolesta. 4 artikla Tämä päätös julkaistaan Euroopan yhteisöjen virallisessa lehdessä. Tehty Brysselissä 18 päivänä syyskuuta 1995. Neuvoston puolesta P. SOLBES MIRA Puheenjohtaja
97/301/EY: Neuvoston päätös, tehty 29 päivänä huhtikuuta 1997, Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Georgian kauppaa ja kaupan liitännäistoimenpiteitä koskevan väliaikaisen sopimuksen tekemisestä Euroopan yhteisön puolesta



Virallinen lehti nro L 129 , 21/05/1997 s. 0022 - 0022



NEUVOSTON PÄÄTÖS, tehty 29 päivänä huhtikuuta 1997, Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Georgian kauppaa ja kaupan liitännäistoimenpiteitä koskevan väliaikaisen sopimuksen tekemisestä Euroopan yhteisön puolesta (97/301/EHTY, EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä sen 228 artiklan 2 kohdan ensimmäisen virkkeen kanssa, ottaa huomioon komission ehdotuksen, ottaa huomioon Euroopan parlamentin lausunnon (1), sekä katsoo, että Luxemburgissa 22 päivänä huhtikuuta 1996 allekirjoitetun Euroopan yhteisöjen ja niiden jäsenvaltioiden sekä Georgian kumppanuus- ja yhteistyösopimuksen voimaantuloon asti on tarpeen hyväksyä Euroopan yhteisön puolesta Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Georgian kauppaa ja kaupan liitännäistoimenpiteitä koskeva väliaikainen sopimus, ON PÄÄTTÄNYT SEURAAVAA: 1 artikla Hyväksytään Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Georgian kauppaa ja kaupan liitännäistoimenpiteitä koskeva väliaikainen sopimus sekä siihen kuuluvat liitteet, pöytäkirja ja päätösasiakirjaan liitetyt julistukset Euroopan yhteisön puolesta. Edellä 1 kohdassa tarkoitetut asiakirjat ovat tämän päätöksen liitteenä. 2 artikla Neuvoston puheenjohtaja antaa Euroopan yhteisön puolesta väliaikaisen sopimuksen 32 artiklassa tarkoitetun ilmoituksen (2). Tehty Luxemburgissa 29 päivänä huhtikuuta 1997. Neuvoston puolesta H. VAN MIERLO Puheenjohtaja (1) EYVL N:o C 115, 14.4.1997. (2) Neuvoston pääsihteeristö huolehtii sopimuksen voimaantulopäivän julkaisemisesta Euroopan yhteisöjen virallisessa lehdessä.
97/300/EY, EHTY, Euratom: Neuvoston päätös, tehty 29 päivänä huhtikuuta 1997, Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Armenian tasavallan kauppaa ja kaupan liitännäistoimenpiteitä koskevan väliaikaisen sopimuksen tekemisestä Euroopan yhteisön puolesta



Virallinen lehti nro L 129 , 21/05/1997 s. 0001 - 0002



NEUVOSTON PÄÄTÖS, tehty 29 päivänä huhtikuuta 1997, Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Armenian tasavallan kauppaa ja kaupan liitännäistoimenpiteitä koskevan väliaikaisen sopimuksen tekemisestä Euroopan yhteisön puolesta (97/300/EHTY, EY, Euratom) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 113 artiklan yhdessä sen 228 artiklan 2 kohdan ensimmäisen virkkeen kanssa, ottaa huomioon komission ehdotuksen, ottaa huomioon Euroopan parlamentin lausunnon (1), sekä katsoo, että Luxemburgissa 22 päivänä huhtikuuta 1996 allekirjoitetun Euroopan yhteisöjen ja niiden jäsenvaltioiden sekä Armenian tasavallan kumppanuus- ja yhteistyösopimuksen voimaantuloon asti on tarpeen hyväksyä Euroopan yhteisön puolesta Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Armenian tasavallan kauppaa ja kaupan liitännäistoimenpiteitä koskeva väliaikainen sopimus, ON PÄÄTTÄNYT SEURAAVAA: 1 artikla Hyväksytään Euroopan yhteisön, Euroopan hiili- ja teräsyhteisön ja Euroopan atomienergiayhteisön sekä Armenian tasavallan kauppaa ja kaupan liitännäistoimenpiteitä koskeva väliaikainen sopimus sekä siihen kuuluvat liitteet, pöytäkirja ja päätösasiakirjaan liitetyt julistukset Euroopan yhteisön puolesta. Edellä 1 kohdassa tarkoitetut asiakirjat ovat tämän päätöksen liitteenä. 2 artikla Neuvoston puheenjohtaja antaa Euroopan yhteisön puolesta väliaikaisen sopimuksen 32 artiklassa tarkoitetun ilmoituksen (2). Tehty Luxemburgissa 29 päivänä huhtikuuta 1997. Neuvoston puolesta H. VAN MIERLO Puheenjohtaja (1) EYVL N:o C 115, 14.4.1997. (2) Neuvostoon pääsihteeristö huolehtii sopimuksen voimaantulopäivän julkaisemisesta Euroopan yhteisöjen virallisessa lehdessä.
Komission päätös, tehty 6 päivänä toukokuuta 1997, kolmansista maista tuotavien tuotteiden ja eläinten eläinlääkärintarkastuksia varten hyväksyttyjen rajatarkastusasemien luettelosta ja komission eläinlääkintäasiantuntijoiden suorittamia tarkastuksia koskevista yksityiskohtaisista säännöistä tehdyn päätöksen 96/742/EY muuttamisesta (ETA:n kannalta merkityksellinen teksti)



Virallinen lehti nro L 133 , 24/05/1997 s. 0036 - 0037



KOMISSION PÄÄTÖS, tehty 6 päivänä toukokuuta 1997, kolmansista maista tuotavien tuotteiden ja eläinten eläinlääkärintarkastuksia varten hyväksyttyjen rajatarkastusasemien luettelosta ja komission eläinlääkintäasiantuntijoiden suorittamia tarkastuksia koskevista yksityiskohtaisista säännöistä tehdyn päätöksen 96/742/EY muuttamisesta (ETA:n kannalta merkityksellinen teksti) (97/311/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon kolmansista maista yhteisöön tuotavien tuotteiden eläinlääkintätarkastusten järjestämistä koskevista periaatteista 10 päivänä joulukuuta 1990 annetun neuvoston direktiivin 90/675/ETY (1), sellaisena kuin se on viimeksi muutettuna direktiivillä 96/43/EY (2), ja erityisesti sen 9 artiklan 4 kohdan, ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (3), sellaisena kuin se on viimeksi muutettuna direktiivillä 96/43/EY, ja erityisesti sen 6 artiklan 4 kohdan, sekä katsoo, että komission päätöksessä 96/742/EY (4), sellaisena kuin se on viimeksi muutettuna päätöksellä 97/298/EY (5) luetellaan kolmansista maista tuotavien tuotteiden ja eläinten eläinlääkärintarkastuksia varten hyväksytyt rajatarkastusasemat, komission yksiköt ovat tarkastaneet tietyt rajatarkastusasemat; jäsenvaltiot voivat lisäksi ehdottaa, että luetteloon merkittyjä asemia poistetaan tai että siihen sisällytetään uusia asemia, jotka on tarkastettava ennen luetteloon sisällyttämistä, tarkastusten tulosten ja jäsenvaltioiden toimivaltaisten viranomaisten tekemien ehdotusten perusteella on tarpeen muuttaa päätös 96/742/EY, ja tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Muutetaan päätöksen 96/742/EY liite seuraavasti: 1) Korvataan Alankomaita koskevassa osassa rajatarkastusasemia koskevat merkinnät seuraavasti: >TAULUKON PAIKKA> 2) Korvataan Ruotsia koskevassa osassa rajatarkastusasemia koskevat merkinnät seuraavasti: >TAULUKON PAIKKA> 3) Lisätään Saksaa koskevaan osaan aakkosjärjestyksessä Düsseldorfia koskevat tiedot seuraavasti: >TAULUKON PAIKKA> 2 artikla Tämä päätös on osoitettu kaikille jäsenvaltioille. Tehty Brysselissä 6 päivänä toukokuuta 1997. Komission puolesta Franz FISCHLER Komission jäsen (1) EYVL N:o L 373, 31.12.1990, s. 1 (2) EYVL N:o L 162, 1.7.1996, s. 1 (3) EYVL N:o L 268, 24.9.1991, s. 56 (4) EYVL N:o L 338, 28.12.1996, s. 91 (5) EYVL N:o L 124, 16.5.1997, s. 48